URDHËR

Nr. 784, datë 29.12.2023

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E  HUNGARISË

Mbështetur në nenin 102, pika 4 e Kushtetutës, neni 43, të  ligjit nr. 10465, datë 29.9.2011, “Për shërbimin veterinar në Republikën e Shqipërisë”, i ndryshuar,

URDHËROJ:

1. Ndalimin e importit, tranzitimit nëpërmjet territorit të Republikës së Shqipërisë, të:

a) shpendëve të gjallë shtëpiakë;

b). zogjve 24-orësh;

c) shpendëve dekorativë;

ç) materialit biologjik të shpendëve;

d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuar termikisht. 

Nga shteti i Hungarisë, sipas tabelës së mëposhtme:

	Nr.
	Ndarja administrative e nivelit 1
	* Ndarja administrative e nivelit 2
	Ndarja administrative e nivelit 3

	1
	Csongrád-Csanád
	Szentes*
	

	2
	Csongrád-Csanád
	Kistelek*
	

	3
	Csongrád-Csanád
	Hódmezővásárhely*
	

	4
	Csongrád-Csanád
	Makó*
	

	5
	Nógrád
	Salgótarján*
	

	6
	Békés
	Orosháza*
	

	7
	Békés
	Mezőkovácsháza*
	

	8
	Borsod-Abaúj-Zemplén
	Mezőcsát*
	

	9
	Borsod-Abaúj-Zemplén
	Cigánd*
	

	10
	Bács-Kiskun
	Kiskunfélegyháza*
	

	11
	Bács-Kiskun
	Baja*
	

	12
	Szabolcs-Szatmár-Bereg
	Tiszavasvári*
	

	13
	Hajdú-Bihar
	Hajdúböszörmény*
	

	14
	Hajdú-Bihar
	Hajdúszoboszló*
	

	15
	Hajdú-Bihar
	Polgár*
	

	16
	Hajdú-Bihar
	Püspökladány*
	

	17
	Hajdú-Bihar
	Balmazújváros*
	

	18
	Hajdú-Bihar
	Létavértes*
	

	19
	Jász-Nagykun-Szolnok
	Kunszentmárton*
	

	20
	Komárom-Esztergom
	Komárom*
	


  Shënim. Simboli (*) nënkupton zonën e infektuar që bllokohet.

2. Certifikata veterinare të garantojë origjinën e ngarkesës së ardhur.

3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve dhe nënprodukteve të shpendëve që vijnë nga vendet e sipërcituara në pikën 1.
4. Urdhri nr. 515, datë 7.9.2023, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Hungarisë”, shfuqizohet.
5. Për zbatimin e këtij urdhri, ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë. 

